text: पिछले दिनों नेपाल के विदेश मंत्री प्रदीप कुमार ग्‍यावाली बीजिंग में मौजूद थे। उनके साथ वार्ता के बाद चीनी विदेश मंत्री वांग ने कहा कि चीन और नेपाल दोनों देश पूरे हिमालय क्षेत्र में दीर्घकालिक बहुआयामी नेटवर्क को तैयार करने में सहमति जताई है। नेपाल के विदेश मंत्री ने कहा कि हमेशा से उनका सपना है कि वह हिमालय की खूबसूरती का आनंद उठाते हुए ट्रेन से चीन तक का सफर तय करें। उन्‍होंने बताया कि नेपाल को विकास से जुड़े कई प्रोजेक्‍ट्स को लेकर काफी उम्‍मीदें हैं। चीन को उम्‍मीद है कि नेपाल, भारत पर बीआरआई और इसके निर्माण कार्य को स्‍वीकारने में भारत पर दबाव डाल सकता है।